17. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2027762/4411/Δ-0016 της 11 Ιουν./16 Ιουλ. 1991 (ΦΕΚ Β΄518) Διεξαγωγή πληρωμών με εντολή μεταφοράς σε λογαριασμό. Έχοντας υπόψη: 1.Τις διατάξεις του άρθρ. 3 του Α.Ν. 1819/51 «περί τρόπου διεξαγωγής των πάσης φύσεως συναλλαγών του Δημοσίου». 2.Την υπ’ αριθ. 78069/52 απόφαση του Υπουργού των Οικονομικών «εφαρμογή των διατάξεων Α.Ν. 1819/51 περί τρόπου διεξαγωγής των πάσης φύσεως συναλλαγών του Δημοσίου (ΦΕΚ 71 τεύχος Β΄ 27.3.1952). 3.Την υπ’ αριθ. 83601/2484/3.11.88 απόφαση του Υπουργού των Οικονομικών «Διεξαγωγή πληρωμών με εντολή μεταφοράς σε λογαριασμό ποσού μεγαλυτέρου των 300.000 δραχμών» (ΦΕΚ 709/ 26.9.88 τεύχ. Β΄). 4.Το γεγονός ότι το ποσό των 300.000 δρχ. πρέπει να αναμορφωθεί καθώς και την ανάγκη διευκρίνησης ορισμένων θεμάτων, που προέκυψαν με την έκδοση της απόφασης αυτής, αποφασίζουμε: Α)Χρηματικά εντάλματα προπληρωμής ή άλλοι τίτλοι πληρωμής ποσού μεγαλύτερου των 500.000 δραχμών για δαπάνες στο όνομα Δημοσίων Υπολόγων καθώς και διαχειριστών πάγιας προκαταβολής εξοφλούνται υποχρεωτικά με εντολή μεταφοράς του ποσού του εντάλματος ή του τίτλου πληρωμής σε τρεχούμενο λογαριασμό στην Τράπεζα της Ελλάδος και στο όνομα του δικαιούχου εκτός των περιπτώσεων που εξαιρούνται της πληρωμής δια επιταγών. Κατά τον ίδιο τρόπο εξοφλούνται τα χρηματικά εντάλματα ή άλλοι τίτλοι πληρωμής υπέρ Δήμων, Κοινοτήτων και ΝΠΔΔ, καθώς επίσης και με την μεταφορά του ποσού των τίτλων πληρωμής σε άλλες τράπεζες, που μετέχουν στο συμφωνητικό γραφείο της Τράπεζας της Ελλάδος, μέσω αυτής. Ειδικά για τους Δήμους και τις Κοινότητες το ποσό του τίτλου αποδίδεται και μέσω των γραφείων του Ταμείου Παρακαταθηκών και Δανείων, που εδρεύουν στις Δ.Ο.Υ. σύμφωνα με τις ισχύουσες διατάξεις. Β)Τίτλοι πληρωμής ποσού μεγαλύτερου των 500.000 δραχμών με δικαιούχους φυσικά, Ν.Π.ΙΔ. κ.λπ. πρόσωπα, εξοφλούνται με εντολή μεταφοράς του ποσού του τίτλου μέσω της Τράπεζας της Ελλάδος σε λογαριασμούς που τηρούν σε άλλες Τράπεζες, που μετέχουν στο συμψηφιστικό γραφείο της Τράπεζας της Ελλάδος. Κατ’ εξαίρεση παρέχεται η δυνατότητα στις Δ.Ο.Υ να εξοφλούν με μετρητά τίτλους με ποσά μεγαλύτερα των 500.000 δραχμών, αν κρίνουν ότι δεν θα δημιουργηθεί πρόβλημα στις μετέπειτα συναλλαγές τους. Δεν δεσμεύονται από την παραπάνω (β) ρύθμιση της παρούσης οι Δ.Ο.Υ. στις οποίες εδρεύει πράκτορας ή Διαχειριστής της Τράπεζας της Ελλάδος. Η άνω απόφαση συμπληρώθηκε με την 1044385/3865/0016/15 Απρ.-12 Μαΐου 1997 (ΦΕΚ Β΄370) απόφαση Υπουργού Οικονομικών, ως ακολούθως: «Κατ’ εξαίρεση επιτρέπεται η εξόφληση χρηματικών ενταλμάτων προπληρωμής στο όνομα Δημοσίων υπολόγων για επείγοντα ταξίδια στο εξωτερικό, για υπηρεσιακά και εθνικά θέματα, χωρίς την κατάθεση του προϊόντος αυτών σε λογαριασμό στην Τράπεζα Ελλάδος, ανεξαρτήτως ποσού». Επίσης, με την 1145185/7031/0016/29 Δεκ.-15 Ιαν. 1999 (ΦΕΚ Β΄7) απόφαση Υπουργού Οικονομικών ορίστηκε ότι: «Κατ’ εξαίρεση επιτρέπεται η εξόφληση χρηματικών ενταλμάτων προπληρωμής στο όνομα των υπολόγων του TAXIS για επείγοντα ταξίδια στο εσωτερικό για τα υπηρεσιακά θέματα της ένταξης των Δ.Ο.Υ. της επικράτειας στο σύστημα, χωρίς την κατάθεση του προϊόντος αυτών σε λογαριασμό στην Τράπεζα της Ελλάδος, ανεξαρτήτως ποσού». (Αντί για τη σελ. 126,07) Σελ. 126,07(α) Τεύχος 1189-Σελ. 85 